ควัก1.6พันล. อุดประชานิยม ขสมก.น้ำฟรี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ไฟเขียวงบ 1,600 ล้าน อุดหนุน ขสมก.กปภ.
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.)มีมติเห็นชอบตามที่กระทรวงการ คลังเสนอเพื่อขอจัดสรรเงินอุดหนุนบริการสาธารณะประจำปีงบ ประมาณ 2554 ขององค์การขนส่งมวลชนกรุงเทพ (ขสมก.) จำนวน 1,250 ล้านบาท โดยจะทยอยจ่ายเป็น 2 งวด งวดละ 6 เดือน 
ทั้งนี้ ขสมก. ได้ประมาณการต้นทุนบริการเชิงสังคมไว้ที่ 3,740 ล้านบาท แบ่งเป็นค่าซ่อมแซม 3.72 บาทต่อกิโลเมตร โดยประเมินว่าแนวโน้มราคาเชื้อเพลิงที่สูงขึ้นจะทำให้มีภาระเพิ่มขึ้น โดยคาดว่าราคาน้ำมันไบโอดีเซลในปี 2554 จะเฉลี่ยอยู่ที่ลิตรละ 30 บาท ค่าเช่าท่าจอดรถ 0.0041 บาทต่อกิโลเมตร และต้นทุนในการเดินรถอื่นๆ ขณะที่ประมาณรายได้เชิงสังคมคาดว่าจะอยู่ที่ 2,480 ล้านบาท
นอกจากนี้ ครม.ยังเห็นชอบวงเงินอุดหนุนบริการสาธารณะของการประปาส่วนภูมิภาค (กปภ.) จำนวน 382 ล้านบาท จากการใช้น้ำประปาทั่วประเทศ ยกเว้น กรุงเทพฯ นนทบุรี สมุทรปราการ คิดเป็นต้นทุนรวม 4,610 ล้านบาท และมีรายได้ 3,250 ล้านบาท เพื่อช่วยเหลือผู้ใช้น้ำ 020 ลูกบาศก์เมตรต่อรายต่อเดือน
นายวัชระ กล่าวว่า งบประมาณอุดหนุนบริการสาธารณะทั้งสองแห่งรวมกว่า 1,600 ล้านบาท นั้น จะต้องแยกบัญชีให้บริการสาธารณะให้แล้วเสร็จในปีงบประมาณ 2554